PMIndiaData/PMIndiaSum huggingface dataset:
প্রধান মন্ত্রীনা কিংদম ওফ বহরেনগী ক্রাউন প্রিন্স অমসুং প্রধান মন্ত্রী, হিস রোয়ল হাইনেস প্রিন্স সলমান বিন হমদ অল খলিফাগা তেলিফোনদা ৱারী শাখি

প্রধান মন্ত্রী, শ্রী নরেন্দ্র মোদীনা ঙসি কিংদম ওফ বহরেনগী ক্রাউন প্রিন্স অমসুং প্রধান মন্ত্রী, হিস রোয়ল হাইনেস প্রিন্স সলমান বিন হমদ অল খলিফাগা তেলিফোনদা ৱারী শাখি। ঐচ.আর.ঐচ. প্রিন্স সলমাননা ভারতকী রপব্লিক দেগী থৌরমদা য়াইফ পাউজেল পীরকখি। লুচিংবা অনিমক্না ভারত অমসুং বহরেনগী মরক্তা লৈরিবা লৈবাক অনি অসিগী মরী অদুবু য়েংশিনখি অমসুং মরী অসিনা পোলিতিকেল, ত্রেদ অমসুং ইনভেস্তমেন্ত, ইনর্জী, হেল্থ, সেক্যুরিতী অমসুং পীপল-তু-পীপল কন্তেক্তশিং য়াওনা তোঙান-তোঙানবা সেক্তর কয়া লাপ্তনা চাউখৎলকপা অসিদা অপেনবা ফোংদোকখি।ভারত অমসুং বহরেন্না ২০২১-২২দা লৈবাক অনী অসিগী মরক্তা দিপ্লোমেতিক রিলেশনশিং থমখিবা অদুগী গোল্দন জুবিলী পাংথোক্লগনি। প্রধান মন্ত্রীনা কোবিদ লাইচৎ মনুংদা বহরেনদা লৈরিবা ইন্দিয়ন কম্যুনিতীবু নিংথিজনা য়েংশিন্দুনা থম্বীবগীদমক্তা, অমসুং মসিগা লোইননা মখোয়গী সোসিয়েল অমসুং কলচরগী ওইবা তঙাইফদবশিং অদুবু য়েংশিনবীবগীদমক্তা বহরেনি লীদরশিপ্পু থাগৎপা ফোংদোকখি। প্রধান মন্ত্রী, শ্রী নরেন্দ্র মোদীনা ঐচ.এম. নিংথৌ হমদ বিন ইসা অল খলিফাদা মহাক্কী য়াইফ পাউজেল পীখি অমসুং ঐচ.আর.ঐচ. প্রিন্স সলমান বিন হমদ অল খলিফা, ক্রাউন প্রিন্স অমসুং প্রধান মন্ত্রীদা য়াম্না য়াংনা ভারত্তা লাক্নবা চাবাউ পীখিবা অদুবু অমুক হন্না হায়খি।
পি.এম.না মালেম পুম্বদা লৈরিবা জেৱিস মীয়ামদা রোস হসনাহগী য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা ইজ্রাএলগী প্রধান মন্ত্রী নফ্তলি বেনেত, ইজ্রাএলগী মরু মপাং ওইরিবা মীয়াম অমসুং মালেম পুমবদা লৈরিবা জেৱিস মীয়ামদা রোস হসনাহগী য়াইফ পাউজেল পীখ্রে‍। ত্বীত অমদা প্রধান মন্ত্রীনা হায়খি; “প্রধান মন্ত্রী @naftalibennett, ইজ্রাএলগী মরুপ মপাং ওইরিবা মীয়াম, অমসুং ঙসি রোস হসনাহ পাঙথোক্লিবা মালেম পুমবদা লৈরিবা জেৱিস মীয়াম পুম্নমক্কী মফমদা তরাম তরাম্বা য়াইফ পাউজেল পীজরি‍। @IsraeliPM"
প্রধান মন্ত্রীনা খ্বাজা মোইনু্দ্দীন চিশ্তীগী দরগাহদা কৎনবা চাদর শিন্নখ্রে

প্রধান মন্ত্রী শ্রী নরেন্দ্র মোদীনা ঙসি মাইনোরিতী এফিয়ার্সকী মন্ত্রী, শ্রী মুক্তার অব্বাস নকবীগী মফমদা অজমের শরীফকী খ্বাজা মোইনু্দ্দীন চিশ্তীগী দরগাহদা কৎনবা চাদর খুৎশিন্নখ্রে। মালেমগী মফম কয়াদা লৈরিবা খ্বাজা মোইনু্দ্দীন চিশ্তীগী চহিগী উর্সকী তঞ্জা লাকপদশু মহাক্কী তুংইনবশিংগী মফমদা প্রধান মন্ত্রীনা য়াইফ-পাওজেল পীদুনা নুঙাইবা ফোংদোকখ্রে।
পি.এম.না গোৱাগী মীয়ামদা মখোয়গী স্তেৎহুদ নুমিৎনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা গোৱাগী মীয়ামদা মখোয়গী স্তেৎহুদ নুমিৎনা লাকপদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “গোৱাগী স্তেৎহুদ নুমিৎনা লাকপদা গোৱাগী মীয়ামদা ঐহাক্না য়াইফ-পাউজেল পীজরি। মহৌশাগী ফজবা অমসুং হোৎনবা কনবা মীওইশিং পীবীদুনা রাজ্য অসিবু থৌজানবীরি। মালেমগী মফম পুম্নমক্তগী মীওই কয়ানা মফম অসিদা লাক্নরি। লাক্কদৌরিবা চহিশিংদা গোৱানা চাউখৎপগী অনৌবা পনখৈ য়ৌবা ঙম্নবা ঐহাক্না থৌনিজরি।”
মন্ত্রীমন্দলনা দিপার্তমেন্ত ওফ হেল্থ এন্দ ফেমিলী ৱেলফেয়ারগী মখাদা ওতোনোমস বোদীশিং রেসিওনেলাইজ তৌবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রাষ্ট্রিয়া অরোগ্যা নিধী (আরএএন) অমসুং জনসনখ্যা অস্থিরতা কোশ (জেএসকে)গুম্বা ওতোনোমস বোদীশিং থিংজিন্নবা ৱাফম অমসুং মখোয়গী মথৌশিং অদু দিপার্তমেন্ত ওফ হেল্থ এন্দ ফেমিলী ৱেলফেয়ার (দিওঐছএফদবল্যু)দা শিন্ননবা ৱাফম অদু অয়াবা পীখ্রে । দিপার্তমেন্ত ওফ হেল্থ এন্দ ফেমিলী ৱেলফেয়ারগী মখাদা ওতোনোমস বোদীশিং রেসিওনেলাইজ তৌবনা মন্ত্রালয়গী মরক্তা পাও ফাওনগনি অমসুং বোদীশিং অসিগী হৌজিক লৈরিবা বাইলোশিং অদু নৌহৌনা য়েংশিল্লগনি । ইমপ্লিমেন্ত তৌবগী তাইম ফ্রেম অসি চহী অমনি । রাষ্ট্রিয়া অরোগ্যা নিধী (আরএএন) অসি অকক্নবা কেন্দ্র সরকারগী হোস্পিতালশিংদা অনা লায়েংলিবা লাইরবা অনাবশিংদা ফাইনান্সএল মেদিকেল মতেং ফংহন্নবা রেজিস্তার তৌরবা সোসাইতী অমগুম লিংখৎখি । অসিগুম্লবা হোস্পিতালশিংগী মেদিকেল সুপরিতেন্দেন্তশিংগা এদভান্স অমা থম্লবা মতুং মহাক্না কেস কেস অদুগী মতুং ইন্না মতেং ফংহল্লি । দিওঐছএফদবল্যুনা হোস্পিতালশিংদা ফন্দশিং পিথবা ওইবনা, গ্রান্তশিং অদু দিপার্তমেন্তদগী হোস্পিতালদা দাইরেক্ত পিবা য়ারে । মরম অদুনা আরএএনগী মথৌশিং অদু দিওঐছএফদবল্যুদা শিন্নবা য়ারে । মসিগী মথক্তা হেল্থ মিনিস্তর্স কেন্সর পেসেন্ত ফন্দ (ঐছএমসিপিএফ) অদুশু দিপার্তমেন্তদা ত্রান্সফর তৌরগনি । মসিগী মথৌ তারিবা মতম অসি চহি অমনি । জনসনখ্যা অস্থিরতা কোশ (জেএসকে) অসি পোপুলেসন স্তেবিলাইজেসন স্ত্রেতেজীশিংগীদমক এৱার্নেস চৎথনবালুপা কোতী ১০০গী কোর্পস গ্রান্ত অমগা লোয়ননা ২০০৩দা লিংখৎখিবনি । মন্ত্রালয়দগী জেএসকেদা মখা তাবা শেন্থং ফদ্রে । পোপুলেসন স্তেবিলাইজেসন স্ত্রেতেজীশিংনা প্রাইভেত অমসুং কোর্পোরেত ফন্দিং মথৌ তাই । য়ুমফম: এক্সপেন্দিচর মেনেজমেন্ত কমিশনগী ৱাফমশিংদা য়ুমফম ওইরগা, নীতি আয়োগনা দিওঐছএফদবল্যুগী মখাদা সোসাইতিজ রেজিস্ত্রেসন এক্ত, ১৮৬০গী মখাদা শেমখিবা ওতোনোমস বোদী ১৯বু নৌহৌনা য়েংশিনবগী থবক চৎথখি অমসুং ইন্তরিম রিপোর্ত অদু কমিতীদা লানখৎখি । আরএএন অমসুং জেএসকে মুত্থৎতুনা মখোয়গী মথৌশিং অদু মন্ত্রালয়দা শিন্ননবা কমিতীনা রিকমেন্দ তৌখি ।
মন্ত্রী মন্দল মীফম্না ২৪%গী ই.পি.এফ. কন্ত্রিব্যুসন (ইম্প্লোয়ীগী চাদা ১২ অমসুং ইম্প্লোয়রগী চাদা ১২) অতোপা থা অহুমগা জুনদগী ওগস্ত ২০২০ ফাওবা পি.এম.জি.কে.ৱাই./আত্মনির্ভর ভারতকী মখাদা শাংদোকপদা অয়াবা পীরে

প্রধান মন্ত্রী শ্রী নরেন্দ্র মোদীনা থৌরম মপু ওইদুনা পাংথোকখিবা কেন্দ্রগী মন্ত্রী মন্দল মীফম্না ঙসি ইম্প্লোয়ী প্রোবিদেন্ত ফন্দগী মখাদা ইম্প্লোয়ীগী চাদা ১২ অমসুং ইম্প্লোয়রগী চাদা ১২, জুন্দগী ওগস্ত, ২০২০ ফাওবা থা অহুমগী ওইনা অপুনবা চাদা ২৪ য়ৌনা কোবিদ-১৯ লাইচৎকী য়েংদুনা প্রধান মন্ত্রী গরীব কল্যান য়োজনা/ আত্মনির্ভর ভারতকী মখাদা শাংদোকপদা অয়াবা পীখ্রে। মসিগী অয়াবা অসি হৌজিক লৈরিবা স্কিম অসিগী মথক্তা মার্চতগী মে, ২০২০ ফাওবদা খুৎশুমল পীনবা ১৫.০৪.২০২০দা অয়াবা পীখিবদুদা হাপচিল্লকপনি। অপুনবা এক্সপেন্দিচরদি লুপা কোতি ৪.৮৬০ ওইগদৌরি। ইস্তাব্লিস্মেন্ত লাখ ৩.৬৭দা লৈবা লাখ ৭২ হেনবা ইম্প্লোয়ীশিংনা কান্নবা ফংগদৌরি। তোপ-তোপ্পা মওং মতৌশিং: ৱারেপ অদুগী তোপ-তোপ্পা মশক মওংশিংদি মখাদা পীরিঃ ১) ইম্প্লোয়ী ১০০ ফাওবা লৈবা অমসুং অসিগুম্বা ইম্প্লোয়ীশিং অসিনা থাগী খুৎশুমল ১৫,০০০দগী তানা তাঞ্জবা ইস্তাব্লিশমেন্ত খুদিংমক্তা স্কিম অসিনা জুন, জুলাই অমদি ওগস্ত, ২০২০গী খুৎশুমল কোনশিনগনি। ২) ইস্তাব্লিশমেন্ত লাখ ৩.৬৭দা থবক শুরিবা শিন্মী লাখ ৭২.২২রোমদা কান্নবা ফংগনি অমসুং থবক্তা অকাইবা লৈরবসু মখোয়গী পেরোলদি মখা চত্থরবা য়ারি। ৩) মসিগীদমক সরকারনা ২০২০-২১গীদমক লুপা কোতি ৪৮০০গী শেলগী ওইবা মতেং পীগনি। ৪) প্রধান মন্ত্রী রোজগর প্রোৎসাহন য়োজনাগী মখাদা জুনদগীনা ওগস্ত, ২০২০ ফাওবগী ইম্প্লোয়র্সকী কন্ত্রিব্যুসন চাদা ১২ ফংগদবা বেনিফিসরীশিংদি কান্নবা হঞ্জিন্না ফংদনবগীদমক মশিং থারোই। ৫) লোকদাউন মতম শাংনা তৌখিবনা, করবার কয়া মখোয়গী মহৌশাগী লম্বীদা হঞ্জিল্লকপদা শেলথুমগী ওইবা খুদোংচাদবা কয়া থেংনরি। মরম অসিনা, ইকাই খুম্নজরবা শেল-থুম মন্ত্রীনা আত্মনির্ভর ভারতকী শরুক অমা ওইনা ১৩/৫/২০২০দা লাউথোকখ্রে মদুদি, করবারশিং অমসুং শিন্মীশিংগী ই.পি.এফ. সপ্পোর্ত অসি জুন, জুলাই অমসুং ওগস্ত, ২০২০গী খুৎশুমল ওইনা থা অহুম অমগা শাংদোক্লগনি। সরকারনা মতম-মতমগী ওইনা খুৎশুমল পীকপা শিন্মীশিংনা থেংনরিবা খুদোংচাদবশিংবু কোকপীনবা লৌখৎলক্ললিবা হায়রিবা খোংথাংশিং অসি স্তেকহোল্দরশিংনা হরাউ তয়াম্না ওক্লি।
মন্ত্রীমন্দলনা অৱাং নোংপোক লমদমগীদমক সি তি দি পিগী মখাদা মেঘালয়দা মোবাইল সর্বিস পীনবা য়ু এস ও এফ স্কিমদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ুনিবর্সেল সর্বিস ওব্লিগেসন ফন্দ (য়ু এস ও এফ)না ফন্দ পুথোক্কদবা, লুপা কোতি ৩৯১১গী অপুনবা ইস্তিমেতেদ প্রোজেক্ত কোস্ততা মেঘালয়দা নোর্থ ইস্তর্ন রিজন (এন ই আর)গীদমক কমপ্রিহেন্সিব তেলিকোম দিবেলপমেন্ত প্লান (সি তি দি পি) অমা ইমপ্লিমেন্ত তৌবা অমদি এন ই আরগী সি তি দি পি প্রোজেক্তকীদমক লুপা কোতি ৮১২০.৮১গী হেঙ্গৎলক্লিবা শেনফমদা (লুপা কোতি ৫৩৩৬.১৮ মন্ত্রীমন্দলনা ১০.০৯. ২০১৪দা হান্ননা অয়াবা পীখ্রবা) অয়াবা পীখ্রে। শক্তমশিং: স্কিম অসিদা য়াওরিবশিং: অ. মেঘালয় রাজ্যগী কোভর তৌদ্রিবা মফমশিংদা ২জি+৪জি মোবাইল কোভরেজ ফংহনবা; অমসুং আ. মেঘালয়গী নেস্নেল হাইৱেশিংদা ২জি+৪জি সিমলেস মোবাইল কোভরেজ ফংহনবা। কান্নবশিং: i. তেলিকোম নেতৱার্ক হেঙ্গৎহনবনা মেঘালয়দা মোবাইল কনেক্তিবিতীগী পেনিত্রেসন হেঙ্গৎহন্নবা মরম ওইরগনি। ii. মেঘালয়গী পব্লিক মোবাইল নেতৱার্ক ফংদ্রিবা মফমশিংদা নেতৱর্ক য়ৌহনবনা মফম অদুগী মীয়ামশিংগী সোসিও-ইকোনোমিক দিবেলপমেন্তকীদমক অই সি তিগী কান্নবা ফংবা ঙম্লগনি। iii. মোবাইল নেতৱর্ক ফংদ্রিবা মফমশিংগী ইনোবেতিব স্কিল অদু ব্রোদবেন্দ অমদি ইন্তর্নেৎকী খুত্থাংদা হেঙ্গৎহল্লগনি।
ঙসি ভেহিকল স্ক্রেপেজ পোলিসী হৌদোকপা অসি ভারতকী চাউখৎ-থৌরাংগী খোঙচৎতা শীংথানীংঙাই ওইবা মাইলস্তন অমনি

প্রধান মন্ত্রী, শ্রী নরেন্দ্র মোদীনা হায়খি ঙসি ভেহিকল স্ক্রেপেজ পোলিসী হৌদোকপা অসি ভারতকী চাউখৎ-থৌরাংগী খোঙচৎতা শীংথানীংঙাই ওইবা মাইলস্তন অমনি। মথং-মথং ত্বিত তৌরদুনা প্রধান মন্ত্রীনা হায়খি; “ভেহিকল স্ক্রেপেজ পোলিসী হৌদোকপা অসি ভারতকী চাউখৎ-থৌরাংগী খোঙচৎতা শীংথানীংঙাই ওইবা মাইলস্তন অমনি। ভেহিকল স্ক্রেপিং ইনফ্রাস্ত্রকচর থম্নবা গুজরাতকী ইনভেস্তর সম্মিৎ অসিনা ওইথোকপা য়াবা কয়া অমা ফংহল্লগনি। ঐহাক্না ঐখোয়গী নহারোলশিং অমসুং স্তার্তঅপশিংদা প্রোগ্রাম অসি শরুক য়ানবা হায়জরি। ভেহিকল স্ক্রেপিং তৌবনা মতমগা চুনদ্রবা অমসুং পোলুসন থোকহল্লিবা গারীশিং অসি অকোইবগী ফীভমদা শোকহনদবা মওং অমদা ফেস আউত তৌবদা মতেং পাংগনি। ঐখোয়গী পান্দমদি অকোইবগী ফীবম ঙাকশেনবগী থৌদাং য়াবগা লোইননা কান্নগদবা #circulareconomy অমা লৈহন্নবা অমসুং স্তেকহোল্দর পুম্নমক্তা ভেল্যু ফংহন্নবা হোৎনবনি।”
দুশানবে তাজিকিস্তানদা এস.সি.ও. কাউন্সিল ওফ হেদস ওফ স্তেতকী ২১শুবা মীফম

এস.সি.ও. কাউন্সিল ওফ হেদস ওফ স্তেতকী ২১শুবা মীফম অদু হাইব্রিদ ফোর্মেত অমদা ২০২১গী সেপ্তেম্বর ১৭তা তাজিকিস্তানগী দুশানবেদা পাংথোক্লগনি৷ মীফম অদু তাজিকিস্তানগী রাস্ত্রপতি ঐচ.ই. ইমোমলি রাহমোননা থৌবুরেল ওইরগনি৷ ভারতকী দেলিগেসন অদু প্রধান মন্ত্রী, শ্রী নরেন্দ্র মোদীনা লমজিংলগনি অমদি ভিদিও লিঙ্কগী খুৎথাংদা সম্মিত অদুগী প্লিনরী সেসনদা ৱা ঙাংলগনি৷ দুশানবেদা, এক্সতর্নেল এফিয়র্স মন্ত্রী, দা. এস. জয়শঙ্করনা ভারতকী মহুৎ শিন্দুনা শরুক য়াগনি৷ এস.সি.ও. সম্মিত অদুদা এস.সি.ও. মেম্বর স্তেতশিং, ওবজর্বরী স্তেতশিংগী লিদরশিং, এস.সি.ও.গী সেক্রেতরী জেনেরেল, এস.সি.ও. রিজনেল এন্তি-তেরোরিস্ত স্ত্রকচর(আর.এ.তি.এস.)গী এগজিক্যুতিব দাইরেক্তর, তর্কমিনিস্তানগী রাস্ত্রপতি অমদি অতোপ্পা মীথুংলেনশিংনা শরুক য়াগনি৷ মসি হাইব্রিদ ফোর্মেত অমদা পাংথোক্লিবা অহানবা এস.সি.ও. সম্মিতনি অমদি ভারতনা এস.সি.ও.গী ফুল-ফ্লেজ মেম্বর অমা ওইনা শরুক য়াগদৌরিবা মরিশুবা সম্মিতনি৷ ওর্গনাইজেসন অসিনা চহি অসিদা মহাক্কী ২০শুবা মপোক কুমওন পাংথোক্লিবনা মসিগী সম্মিত অসি য়াম্না মরু ওই৷ সম্মিত অদুদা লিদরশিংনা হৌখিবা চহি খুজিং অনিদা ওর্গনাইজেসন অসিনা পাংথোকখিবা থবক থৌরমশিং অদু য়েংশিল্লগনি অমদি ফ্যুচর কোওপরেসনগী স্তেত অমসুং প্রোস্পেকশিং অদু খন্ন-নৈনরগনি হায়না পানরি৷ রিজনেল অমদি ইন্তরনেস্নেলগী মরু ওইবা ইসুশিংসু খন্ন-নৈনরবা য়াই হায়না থাজনরি৷
রাজয়োগিনী দাদী জানকীজীনা লৈখিদবদা প্রধান মন্ত্রীনা অৱাবা ফোংদোকপা

প্রধান মন্ত্রী শ্রী নরেন্দ্র মোদীনা ব্রহ্ম কুমারীগী মকোক রাজয়োগিনী দাদী জানকীজীনা লৈখিদবদা অৱাবা ফোংদোকখ্রে। প্রধান মন্ত্রীনা হায়খি, “ব্রহ্ম কুমারীগী মকোক রাজয়োগিনী দাদী জানকীজীনা অইনকনবগা লোয়ননা সমাজগী সেবা তৌখি। মহাক্না অতোপ্পগী পুন্সীদা পোজিতিব ওইবা খেৎনবা অমা পুরক্নবা হোৎনখি। নুপীশিংদা শক্তি শিন্ননবগী মায়কৈদা মহাক্না হোৎনরম্বশিং শিংথানীংঙাইনি। অৱাবা পুংফম অসিদা মহাক্কী মশিং থিঙমদ্রবা তুংইনবশিংগী অৱাবদা শরুক য়াজরি। ওম শান্তি।”
মন্ত্রীমন্দলনা সুপ্রিম কোর্ত অমসুং হাই কোর্তশিংগী জজশিংগীদমক্তা শেমদোক্লবা তলব, গ্রেচ্যুইতী, এলাৱেন্স অমসুং পেন্সনগী অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা সুপ্রিম কোর্ত অমসুং হাই কোর্তশিংগী জজশিংগীদমক্তা অমসুং সুপ্রিম কোর্ত অমসুং হাই কোর্তশিংগী থবক্তগী পোত্থারবা জজশিংগীদমক্তা শেমদোক্লবা তলব, গ্রেচ্যুইতী, এলাৱেন্স অমসুং পেন্সনগী অয়াবা পীখ্রে। খোংথাং অসি কেন্দ্রগী থৌমীশিংগীদমক্তা পল্লিবা তরেৎসুবা কেন্দ্রগী পে কমিসনগী রেকোমেন্দেসনশিংবু থবক্তা ওন্থোকপগী মনুং চন্না পাংথোকপনি। অয়াবা পীখিবা অসিনা ভারতকী চীফ জস্তিস (সিজেআই), ভারতকী সুপ্রিম কোর্তকী জজশিং, হাই কোর্তশিংগী চীফ জস্তিসশিং অমসুং জজ পুম্নমক্কী তলবতা চৎনবা কাংলোন অনি মিং ওইনা পল্লবদাঃ সুপ্রিম কোর্ত জজেস (সেলরীজ এন্দ কন্দিসন্স ওফ সর্বিস) এক্ত, ১৯৫৮ অমসুং হাই কোর্ত জজেস (সেলরীজ এন্দ কন্দিসন্স ওফ সর্বিস) এক্ত, ১৯৫৪দা তঙাইফদনা শেমদোক্নবগী লম্বী পীরে। তলব অমসুং এলাৱেন্সনচিংবদা হেনগৎলকপনা ভারতকী সুপ্রিম কোর্তকী জজ ৩১ (সিজেআই য়াওনা) অমসুং হাই কোর্তশিংগী জজ ১০৭৯দা কান্নবা ফংহল্লগনি। মসিগা লোইননা চাওরাক্না থবক্তগী পোত্থারবা জজ ২৫০০ রোমসু পেন্সন/গ্রেচ্যুইতীদা অহোংবা পুরকপনা মরম ওইদুনা কান্নবা ফংহল্লগনি। হোংদোক্লবা তলব, গ্রেচ্যুইতী, পেন্সন অমসুং ইমুং-মনুংগী পেন্সন্দা অহোংবা অসি ০১.০১.২০১৬তগী চৎনবা হৌগনি অমসুং হায়রিবা শেনফম অদু মতম অমুক্তদা পীথোক্কনি। য়ুম্ফমঃ সুপ্রিম কোর্তকী জজশিংগী মতাংদা তলব, গ্রেচ্যুইতী, পেন্সন অমসুং এলাৱেন্সনচিংবা সুপ্রিম কোর্ত জজেস (সেলরীজ এন্দ কন্দিসন্স ওফ সর্বিস) এক্ত, ১৯৫৮গী মখাদা থাদোকই। হাই কোর্তকী জজশিংগী মতাংদা তলব, গ্রেচ্যুইতী, পেন্সন অমসুং এলাৱেন্সনচিংবা হাই কোর্ত জজেস (সেলরীজ এন্দ কন্দিসন্স ওফ সর্বিস) এক্ত, ১৯৫৪গী মখাদা থাদোকই। সুপ্রিম কোর্ত অমসুং হাই কোর্তশিংগী জজশিংগী মতাংদা তলব, গ্রেচ্যুইতী, পেন্সন অমসুং এলাৱেন্সনচিংবা শেমদোক্নবগীদমক ৱাফম পুখৎলকপা মতম পুম্নমক্তা মখক্তা পনখ্রিবা এক্তশিং অসি শেমদোকপা মথৌ তাই। মরম অসিনা, সরকারনা তলব অমসুং এলাৱেন্সশিং শেমদোকপবু চৎনহন্নবগীদমক্তা মরি লৈনবা এক্তশিং শেমদোক্নবা সংসদকী লাক্কদৌরিবা মীফমদা বিল অমা পুথোক্নবা ৱাফম পুখৎলি।
প্রধান মন্ত্রীনা দোক্তরশিংদা দোক্তরশিংগী নুমিৎনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা দোক্তরশিংদা দোক্তরশিংগী নুমিৎনা লাকপদা য়াইফ-পাউজেল পীখ্রে অমসুং মীওইবগী পুন্সি কনবদা অমসুং গ্রহ অসিবু হকচাং ফনা থম্বদা মখোয়না লৌরিবা মরু ওইবা থৌদাং অদু ইকাই খুম্নখি। প্রধান মন্ত্রীনা ত্বিত তৌখি; “মীওইবগী পুন্সি কনবদা অমসুং গ্রহ অসিবু হকচাং ফনা থম্বদা মরু ওইবা থৌদাং লৌরিবা হোৎনবা কনবা দোক্তর পুম্নমক্তা দোক্তরশিংগী নুমিৎনা লাকপদা য়াইফ-পাউজেল পীজরি।”
পি.এম.না ফেব্রুৱারী ১৮দা থানে অমসুং দিবা শম্নহল্লিবা নেস্নেল রেলৱে লাইনশিং জাতিদা খুৎশিন্নগনি

প্রধান মন্ত্রী শ্রী নরেন্দ্র মোদীনা ভিদিও কনফরেন্সকী খুত্থাংদা ফেব্রুৱারী ১৮, ২০২২গী নুমিদাং ৱাইরম পুং ৪:৩০ তাবা মতমদা থানে অমসুং দিবা শম্নহল্লিবা অহেনবা রেলৱে লাইন অনি জাতিদা খুৎশিন্নগনি। মহাক্না থৌরম অসিদা ৱা ঙাংবা লোইরবা মতুংদা মুম্বাই সবঅর্বান রেলৱেগী সবঅর্বান ত্রেন অনিসু লমথাগনি। কল্যান অসি সেন্ত্রেল রেলৱেগী মেন জঙ্কসন ওইরি। লৈবাক অসিগী অৱাং থংবা অমসুং খা থংবা মাইকৈশিংদগী লাকপা ত্রাফিক অসি কল্যান্দা মর্জ তৌরি অমসুং সি.এস.এম.তি. (ছত্রপতি শিবাজী মহারাজ তর্মিনস) তম্না চৎলি। কল্যান অমসুং সি.এস.তি.এম.গী মরক্তা লৈরিবা ত্রেক মরিগী মনুংদা ত্রেক অনিদা স্লো লোকেল ত্রেনশিংগীদমক অমসুং ত্রেক অনিনা ফাস্ত লোকেল, মেল এক্সপ্রেস অমসুং গুদস ত্রেনগীদমক শীজিন্নরি। সবঅর্বান অমসুং লমশাং চৎপা ত্রেনশিং খাইদোক্নবা অহেনবা ত্রেক অনি থৌরাং তৌখি। থানে অমসুং দিবা শম্নহল্লিবা অহেনবা রেলৱে লাইন অনি অসি চাউরাক্না লুপা করো ৬২০ চংনা শাখি অমসুং কিমি ১.৪ শাংবা রেল ফ্লাইওভর, অচৌবা থোং ৩, থোং মচা ২১ য়াওরি। লাইনশিং অসিনা মুম্বাইদা লমশাং চেনবা ত্রেনকী ত্রাফিক লোয়ননা সবঅর্বান ত্রেন ত্রাফিক্কী অপনবা চাউনা লাউথোক্লগনি। লাইনশিং অসিনা শহর অসিদা অনৌবা সবঅর্বান ত্রেন ৩৬ চেলহনবসু ঙমগনি।
প্রধান মন্ত্রীনা এয়র ভাইস মার্শল (রিতায়র্দ) চন্দ্র সিংহ রাথোরনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা এয়র ভাইস মার্শল (রিতায়র্দ) চন্দ্র সিংহ রাথোরনা লৈখিদবদা অৱাবা ফোংদোকখ্রে। প্রধান মন্ত্রীনা হায়খি, “ভারতনা এয়র ভাইস মার্শল (রিতায়র্দ) চন্দ্র সিংহ রাথোরগী অমকপা লৈত্রবা সর্বিসপু মতম পুম্নমক্তা নিংশিংদুনা লৈরগনি। মহাক মপাঙ্গল কনবা অমসুং সেফ ওইবা ভারত অমগী মায়কৈদা থৌদাং লৌখিবা অদুগুম্লবা থৌনা ফরবা এয়র ৱারিয়র অমা ওইবীরম্মি। মহাক্না লৈখিদবদা চৈথেং ফংলি। মহাক্কী ইমুং মনুংগী অৱাবদা শরুক য়াজরি। ওম শান্তি।”
পি.এম.না পি.এম. জন ধন য়োজনাগী চহি তরেৎ মপুং ফারে হায়না ফোঙদোকখ্রে অমসুং মসি ভারতকী চাওখৎ-থৌরাংগী ত্রেজেক্তরীদা মতম চুপ্পগী ওইনা অওনবা পুরকখিবা থৌরাং অমনি হায়খ্রে

প্রধান মন্ত্রী, শ্রী নরেন্দ্র মোদীনা পি.এম. জন ধন য়োজনানা চহি তরেৎ মপুং ফাবদা হরাও-নুংঙাইবা ফোঙদোকখ্রে। প্রধান মন্ত্রীনা পি.এম. জন ধন য়োজনাবু মাইপাকপা অমা ওইহন্নবা চোকথবা লৈতনা হোৎনখিবা মীওই পুম্নমক্তপুসু থাগৎখ্রে। ত্বিত মথং-মথং তৌরদুনা, প্রধান মন্ত্রীনা হায়খি: “ভারতকী চাওখৎ-থৌরাংগী ত্রেজেক্তরীদা মতম চুপ্পগী ওইনা অওনবা পুরকখিবা থৌরাং অমা ওইরিবা #PMJanDhan অসি ঙসি চহি তরেৎ মপুং ফাখ্রে। মসিনা মশিং লাকঙমদ্রবা ভারত মচাশিংদা ফাইনান্সিএল ইনক্লুজন ফংহনখ্রে অমসুং ইকাই খুম্নবা লোইননা এম্পাৱর তৌরবা পুন্সি অমা পীবা ঙমখ্রে। জন ধন য়োজনানা হেন্না ত্রান্সপরেন্সী পুরকপদসু মতেং ওইখি। ঐহাক্না #PMJanDhanবু মাইপাকপা অমা ওইহন্নবা চোকথবা লৈতনা হোৎনখিবা মীওই পুম্নমক্তপুসু থাগৎপা ফোঙদোকচনীংই। মখোয়না হোৎনখিবশিং অদুনা ভারতকী মীয়াম্না অফবা পুন্সি মহিং অমা হিংবা ঙমহনখি।”
গুরু গোবিন্দ সিংহগী ৱাখল্লোন অদুনা ইথিল পীদুনা লৈবাক অসি মাংদা চংশিল্লি: পি.এম. মোদী

প্রধান মন্ত্রী, শ্রী নরেন্দ্র মোদীনা শ্রী গুরু গোবিন্দ সিংহগী প্রকাশ পুর্বদা খুরুমজখ্রে। মহাক্না য়াইফরবা থৌরম অসিদা লৈবাক মীয়ামদা য়াইফ পাউজেল পীখ্রে। মহাক্না ঙসি ভিদিও কফরেন্সকী থোংদা প্রধান মন্ত্রী আৱাস য়োজনা –গ্রামিনগী মখাদা য়ু.পি.দা বেনিফিসরী লাখ ৬ হেনবদা শেলগী তেংবাং পীরবা মতুংদা ৱা ঙাংখিবনি। প্রধান মন্ত্রীনা বেনিফিসরীশিংদা প্রকাশ পর্বগী থৌরম অসিগী য়াইফ-পাউজেল পীখ্রে। মহাক্না হায় গুরু সাহিবনা মহাকপু য়াম্না থৌজানবী হায়না ফাওজৈ অমসুং মহাক্কী থৌগৎ ফংজবা খুদোংচাবা কয়া পীবিখি হায়না ফোঙদোকখ্রে। গুরু সাহিবকী পুন্সি অমসুং পাউতাকশিংনা ঐখোয়না শিংনবশিং মায়োক্নবগা লোইননা শেবা ফংজনবা অমসুং অচুম্বগী লম্বেলদা চৎনবা ইথিল পীরি। মসিগী পাঙ্গল অমসুং থৌনাগী থাক অসি শেবা তৌবা অমসুং অচুম্বা চৎপগী ৱাখল্লোন্দগী লাকপনি, অমসুং লৈবাক অসিনা গুরু গোবিন্দ সিংহনা তাক্লম্বা লম্বেল অদুদা চৎলি হায়না শ্রী মোদীনা ফোঙদোকখ্রে।
অপুনবা পোস্তেজ স্তাম্প পুথোক্নবা ভারত অমসুং অরমেনিয়াগী মরক্তা এম ও য়ু তৌনবদা মন্ত্রীমন্দলনা অয়াবা পীরে

অপুনবা পোস্তেজ স্তাম্প পুথোক্নবা ভারত অমসুং অরমেনিয়াগী মরক্তা এম ও য়ু তৌনবদা কেন্দ্রগী মন্ত্রীমন্দলনা অয়াবা পীরে। এম ও য়ু অদু ২০১৮গী জুনদা খুৎয়েক পীনখিবনি। এম ও য়ু অদুগী মতুংইন্না, কম্মুনিকেসন মিনিস্ত্রিগী পোস্ত দিপার্তেমেন্ত অমসুং অরমেনিয়াগী নেসনেল পোস্তেল ওপরেতরনা ইন্দিয়া-অরমেনিয়াগী অপুনবা পোস্তেজ স্তাম্পশিং পুথোকপা হায়না য়ানখি, স্তাম্প অদুগী থিম্না “দান্স”নি। অপুনবা স্তাম্পশিং অদু ২০১৮গী অগস্ততা ফোঙখি । কোম্মেমোরেতিপ পোস্তেজ স্তাম্পশিং অদুদা ভারতকী “মনিপুরী জগোয়” অমসুং অরমেনিয়াগী “হোবঅরেক দান্স” য়াওরি।
প্রধান মন্ত্রী হয়েং বরানসী, কানপুর অমসুং ঘাজীয়াবাদতা চৎকনি

প্রধান মন্ত্রী শ্রী নরেন্দ্র মোদী ২০১৯গী মার্চ ৮দা উত্তর প্রদেশকী বরানসী, কানপুর অমসুং ঘাজীয়াবাদতা চৎকনি। মহাক্না রাজ্য অসিগীদমক চাউখৎ থৌরাংগী প্রোজেক্ত কয়া অমা মায়খুম হাংদোক্কনি। বরানসীদা প্রধান মন্ত্রীনা বরানসীদা কাশি বিশ্বনাথ তেম্পলদা চৎকনি। মহাক্না কাশি বিশ্বনাথ তেম্পলগী লম্বী-থোং, প্রোজেক্ত অসি ফজহন্নবা অমদি মপাঙ্গল হেঙ্গৎহন্নবা উরেপ-উয়ুং তমগনি। তুংদা প্রধান মন্ত্রীনা প্রোজেক্ত সাইত্তা চত্তুনা য়েংশিনগনি। বরানসীদা প্রধান মন্ত্রীনা দীনদয়াল হস্থকালা সঙ্কুলদা পাংথোকপা নেস্নেল ৱুমেন লাইবলিহুদ মীত-২০১৯দা শরুক য়াগনি। মহাক্না ৱুমেন সেলফ হেল্প গ্রুপ মঙাদা থাগৎপগী চিথীশিং য়েন্থোক্কনি। ৱুমেন সেলফ হেল্প গ্রুপশিংগী মীহুৎশিংনা মখোয়গী এক্সপিরিয়েন্সশিং অদুসু প্রধান মন্ত্রীদা পাওদমগনি। প্রধান মন্ত্রীনা বেনেফিসরীশিংদা ইলেক্ত্রিক চোক, সোলর চর্খা অমদি চেকশিং য়েন্থোক্কনি। দীনদয়াল অন্ত্যোদয়া য়োজনা-এন.আর.এল.এম, উত্তর প্রদেশনা তেংবাংলিবা ৱুমেন সেলফ হেল্প গ্রুপশিংনা ‘ভারত কে বীর’ ফন্দা তেংবাংনবগীদমক প্রধান মন্ত্রীগী মফমদা চেক খুৎশিন্নগনি। প্রধান মন্ত্রীনা মীয়ামগী মীফমদসু ৱা ঙাংগনি। কানপুরদা প্রধান মন্ত্রীনা অনৌবা ৬৬০ মেগাৱাৎ ইলেক্ত্রিসিতী পুথোক্লিবা অমদি দিস্ত্রীব্যুসন য়ুনিৎ ওইরিবা পানকী পৱার প্লান্ত মায়খুম হাংদোক্কনি। প্রধান মন্ত্রীনা লখনৌ মেত্রো রেল প্রোজেক্ত হৌদোক্কনি। মহাক্না ভিদিও লিঙ্ককী খুত্থাংদা সি.ঐচ. চরন সিংহ এয়রপোর্ত স্তেসন, লখনৌদগী মেত্রো রেলসু লমথাগনি। প্রধান মন্ত্রীনা আগ্রা মেত্রো রেল প্রোজেক্তকীদমক উরেপ-উয়ুং তমগনি। প্রধান মন্ত্রীনা পি.এম.এ.ৱাই.গী বেনেফিসরীশিংদা শোজৈশিংসু য়েন্থোক্কনি। তুংদা প্রধান মন্ত্রীনা থৌরম অসিদা তিল্লিবা মীয়ামদসু ৱা ঙাংগনি। ঘাজীয়াবাদতা প্রধান মন্ত্রীনা মেত্রোগী দিলশাদ গার্দেন – শহীদ স্থল (ন্যু বস অদ্দা) সেক্সন হৌদোক্কনি। মহাক্না শহীদ স্থল মেত্রো স্তেসন্দগী মেত্রো রেল লমথাগনি। মসিগী লৈমাই মথক্তা চেনবা মেত্রো কোরিদোর অসিদা স্তেসন ৮ লৈগনি। হিন্দোন এয়রপোর্ত সিভিল তর্মিনেল, ঘাজীয়াবাদতা প্রধান মন্ত্রীনা হিন্দোন এয়রপোর্ত সিভিল তর্মিনেল শঙ্গাগনি। মসিগী হিন্দোন্দা লৈরিবা অনৌবা সিবিল এয়রপোর্ত তর্মিনেল অসিনা নোংচুপ থংবা উত্তর প্রদেশ অমসুং এন.সি.আর. রিজনগী পেসেঞ্জরশিংবু দোমেস্তিক ফ্লাইতশিংগী ওপরেসনদগী কান্নবা ফংলগনি। প্রধান মন্ত্রীনা দিল্লী-ঘাজীয়াবাদ- মীরুৎ আর.আর.তি.এস.কী উরেপ-উয়ুং তমগনি। মসি অহানবা হাই স্পীদ অমসুং হাই ফ্রিক্বেন্সী রেলদা য়ুমফম ওইবা রিজনেল রেপিদ ত্রাঞ্জীৎ সিস্তেম (আর.আর.তি.এস.) প্রোজেক্ত অমনি। প্রধান মন্ত্রীনা ঘাজীয়াবাদতা মহৈ-মশিং, হাউজিং, থক্নবা ঈশিং, সেনিতেসন অমসুং সিৱেজ মেনেজমেন্তকী ওইবা চাউখৎ-থৌরাংগী প্রোজেক্ত কয়া অমসু মায়খুম হাংদোক্কনি। মহাক্না তোঙান তোঙানবা স্কিমশিংগী বেনেফিসরীশিংদা সর্তিফিকেৎশিং য়েন্থোক্কনি। তুংদা মহাক্না মীয়ামগী মীফমদা ৱা ঙাংগনি।
প্রধান মন্ত্রী হয়েং সি.আই.এস.এফ.কী ৫০শুবা রাইজিং দে থৌরমদা শরুক য়াগনি

প্রধান মন্ত্রী শ্রী নরেন্দ্র মোদী হয়েং ২০১৯গী মার্চ ১০দা ঘজিয়াবাদতা পাংথোকপা সেন্ত্রেল ইন্দস্ত্রীয়েল সেক্যুরিতী ফোর্সেস (সি.আই.এস.এফ.)কী ৫০শুবা রাইজিং দে থৌরমদা শরুক য়াগনি। ঘজিয়াবাদকী ইন্দিরাপুরমদা ৫শুবা বতালিয়ন কেম্পতা পাংথোকপা থৌরম অমদা প্রধান মন্ত্রীনা সেন্ত্রেল ইন্দস্ত্রিয়েল সেক্যুরিতী ফোর্সেসকী পেরেদ য়েংগনি। মহাক্না অথোইবা অমসুং থাগৎনীংঙাই ওইবা সর্বিসশিংগীদমক পুলিস অমদি ফায়র সর্বিস মেদলশিং য়েন্থোক্কনি। প্রধান মন্ত্রীনা থৱায় কত্থোকখ্রবা অথৌবশিংগী নীংশিং খুবমদা লৈ পরেং কৎকনি। তুংদা মহাক্না সি.আই.এস.এফ.কী মীওইশিংদা ৱা ঙাংগনি।
প্রধান মন্ত্রীনা মীয়ামদা গীতা জয়ন্তীগী য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা গীতা জয়ন্তীগী য়াইফ পাউজেল পীখ্রে। শ্রী মোদীনা থৌরম অসিদা মহাক্না গীতাগী মতাংদা মহাক্না খ্বাইদগী ইকুই কুইদনা ঙাংখিবা ৱাফম অনিসু থমখি। প্রধান মন্ত্রীগী ত্বীত পরিং অমদা, মহাক্না অসুম্না ফোংদোকখিঃ “ঙসি, গীতা জয়ন্তীগী নুমিৎ অসিদা, ঐহাক্না গীতাগী মতাংদা ঙাংখিবা খ্বাইদগী ইকুই কুইদবা ৱাফম অনি থমজরীঃ স্বামী চিদভবানন্দগী ভগবদ গীতাগী ই-বুক ফোঙখিবা থৌরম গীতাগী তোঙান-তোঙানবা অখঙ-অহৈশিংনা মশাগী ৱাখল্লোন ফোংদোকপগা লোয়নবা মেনুস্ক্রিপ ফোঙখিবা সর্ৱাপনিসদো গাৱো দোগধা গোপাল নন্দনঃ। পার্থা ৱৎসঃ সুধীভর্কতা দুগন্ধ গীতামৃন্ত মহত্‌।। গীতা জয়ন্তীগীদমক্তা থমোই শেংনা য়াইফ-পাউজেল পীজরি। পুন্সিগী তোঙানবা হীরমশিংগী ইশানা ইনবা য়াবা কাংলোনশিং, গীতাগী পাউতাকশিংবু মালেম শিনবা থুংনা শন্দোকপা উবদা য়াম্না নুংঙাইবা ফাওই”।
লল্লোন ইতিক ফগৎহন্নবগী খোঙথাংদা তেংবাংমিন্নবগী ফ্রেমৱর্ক শেম্বগীদমক্তা ভারত অমসুং বঙ্গলাদেশকী মরক্তা খুৎয়েক পীনখিবা এম.ও.য়ু.গী কেবিনেৎনা অয়াবা পীখ্রে

প্রধান মন্ত্রী, শ্রী নরেন্দ্র মোদীনা লুচিংবা কেবিনেৎনা লল্লোন ইতিক ফগৎহন্নবগী খোঙথাংদা তেংবাংমিন্নবগী ফ্রেমৱর্ক শেম্বগীদমক্তা ভারতকী দাইরেক্তর জেনেরেল, ত্রেদ রেমেদীজ অমসুং পীপল’স রিপব্লিক বঙ্গলাদেশকী বঙ্গলাদেশ ত্রেদ অমসুং তারিফ কম্মিসনগী মরক্তা মার্চ ২৭, ২০২১দা ধাকাদা খুৎয়েক পীনখিবা মেমোরেন্দম ওফ অন্দরস্তেন্দিংগী এক্স পোস্ত ফেক্তোগী অয়াবা পীখ্রে। পান্দম এম.ও.য়ু. অসিগী মপুং-ওইবা পান্দমদি লৈবাক অনিগী মরক্তা ত্রেদ রেমেদীজকী হীরমদা ই-পাউ লান্নবা, কেপাসিতী বিলদিং শেমগৎপগী থবক্কা মরী লৈনবা থৌওং কয়া অমসুং ফত্ত-হৌদি হুন্দোকপগী মাইয়োক্তা ৱর্ল্দ ত্রেদ ওর্গানাইজেসন্না শেম্বা কাঙলোন ইনবা খোঙথাং অমসুং ভারত অমসুং বঙ্গলাদেশকী মরক্তা লল্লোন ইতিক্কী মরীবু নীংথিনা ঙাক-শেনবগী থৌওংশিং মনুং চলহন্দুনা তেংবাংনবগী থৌওং লৈহনবনি। এম.ও.য়ু. অসিনা লৈবাক অনি অসিগী মরী লৈনবা মীওইশিংগী মরক্তা লৈনরিবা মরীবু হেন্না ফগৎহন্দুনা কাঙলোন নাইদবা লল্লোন ইতিক্কী থৌওংশিং থিংবা অমসুং লৈবাক অনিগী মরক্তা কাঙলোন কয়াদা য়ুম্ফম ওইদুনা লল্লোন ইতিক্কী মরী লৈনহন্নবা নীংথিনা তেংবাংমিন্ননবা কন্না হোৎনগনি।
প্রধান মন্ত্রীনা হয়েং ভারতকী অহানবা সেমি হাই স্পীদ ত্রেন, “বন্দে ভারত এক্সপ্রেস” লমথাগনি

ইন্দিয়ন রেলৱেজকী মেক ইন ইন্দিয়াগী হোৎনরিবা অসি ভারতকী অহানবা সেমি হাই স্পিদ ত্রেন বন্দে ভারত এক্সপ্রেস ওইনা শাফোংলে। প্রধান মন্ত্রী নরেন্দ্র মোদীনা নই দিল্লী–কানপুর–ইলাহবাদ–বরানসীগী রুৎতা চেনগদবা ত্রেন অসি হয়েং অয়ুক নই দিল্লী রেলৱে স্তেসনদগী লমথাগনি। থৌরম অসিদা মহাক্না ত্রেন মনুংদা ফংলিবা খুদোংচাবশিং অদু য়েংশিনগনি অমদি মীয়ামদা ৱা ঙাংগনি। ত্রেন অসিগী অহানবা খোংচৎতা রেলৱেজ অমসুং কোয়লাগী কেন্দ্রগী মন্ত্রী শ্রী পিয়ুশ গোয়লনা ওফিসিয়েলশিং অমসুং মীদিয়াগী মীওইশিংগী তীম অদু লুচিংগনি। ত্রেন অসি মরক্তা কানপুর অমসুং ইলাহবাদতা খামগনি মফমশিং অদুদা শক্নাইরবশিং অমসুং মীয়াম্না তরাম্না ওক্কনি। বন্দে ভারত এক্সপ্রেস অসি খ্বাইদগী য়াংবা ওইনা পুংদা কিলোমীতর ১৬০ ফাওবা চেনবা ঙম্মি অমসুং শতাবদি ত্রেনগুম্না ত্রাভেল ক্লাসশিং হেন্না ফবা খুদোংচাবশিংগা লোয়ননা য়াওরি। মসিনা পেসেঞ্জরশিংদা মপুংফানা অনৌবা ত্রাভেল এক্সপরিয়েন্স অমা ফংহন্নবা পান্দম থম্লি। ত্রেন অসিনা নই দিল্লী অমসুং বরানসীগী মরক্তা লৈরিবা অরাপ্পা অসি পুং ৮দা য়ৌগনি অমসুং নিংথৌকাবা অমসুং শগোলশেল নত্তনা নুংতিগী চেনগনি। কোচ খুদিংমক্তা ওতোমেতিক ওইবা থোংশিং, জি.পি.এস.তা য়ুমফম ওইবা ওদিও–ভিজুয়েল পেসেঞ্জর ইনফোর্মেসন সিস্তেম, ইন্তর্তেনমেন্ত পর্পজকীদমক হোৎস্পোৎ ৱাই–ফাই, অমসুং য়াম্না নুংঙাইরবা ফমফম য়াওরি। তোইলেৎ খুদিংমক বাইও–ভেক্যুম মওংনি। মৈ থানবগী মওংসু মখল অনি লৈরি। কোচ খুদিংমক্তা পেন্ত্রীগী খুদোংচাবা ফংগনি মদুনা ফোং ফোং শাবা চাকলেন অমসুং অশাবা অমসুং অইংবা থক্নবশিং ফংহনগনি। বন্দে ভারত এক্সপ্রেস অসিগী এয়র কন্দিসন কোচ ১৬ লৈরি মদুগী মনুংদা ২দি একজিক্যুতিব ক্লাসকী কোচশিংনি। মসিদা অপুনবা পেসেঞ্জর ১,১২৮গী ফমফম য়াওরি। গ্রীন ফুৎপ্রিন্তশিং হাপচিনবনা বন্দে ভারত এক্সপ্রেসকী কোচশিংদা রিজেনেরেতিব ব্রেকিং সিস্তেম য়াওবনা ইলেক্ত্রিকেল ইনর্জী চাদা ৩০ কনবা ঙম্লগনি। স্পীদ, সেফতী অমসুং সর্বিস অসি ত্রেন অসিগী খুদমশিং ওইগনি। রেলৱে প্রদক্সন য়ুনিৎ অমা ওইরিবা ইন্তিগ্রেল কোচ ফেক্তরী (আই.সি.এফ.), চেন্নাইনা থা ১৮গী মনুংদা দিজাইন তৌদুনা মপুং ফানা শাবা লোইদুনা পুথোকখি। প্রধান মন্ত্রীগী মেক ইন ইন্দিয়াগী মীৎয়েং অদু তুংইন্দুনা ত্রেন অসিগী শরুক অয়াম্বগী দিজাইন অমসুং মেনুফেকচরিং লৈবাক অসিদা পাংথোক্লি।